Et billede, der indeholder Ansigt, person, smil, portræt

Automatisk genereret beskrivelse**Marie Dreisig** er opvokset i et hjem med klaver, en mor som operasanger og er nu også gift med en operasanger – barytonen William Jønch Pedersen.

Siden sin eksamen i Master of Music i sang fra Det Kongelige Danske Musikkonservatorium (DKDM) og Royal College of Music i London har Marie optrådt i hele landet i operaer, ved nytårskoncerter, som oratoriesolist og ved et hav af underholdningskoncerter.

I sommeren 2024 har Marie sunget Nattens Dronning i Mozarts opera *Tryllefløjten* på Ny Opera i Esbjerg. Hun har derudover sunget partier som Susanna (*Figaros bryllup – når bønder elsker*) med Nontardar; Valencienne (*Den Glade Enke)* med OperetteKompagniet; Grevinde Ceprano (*Rigoletto)* på Opera HedelandogGiselle (*The Doll Behind the Curtain)* på Takkelloftet, Det Kongelige Teater.

Siden 2021 har Marie udforsket legit musical-repertoiret – de gamle klassiske musicals med William Jønch Pedersen og pianisten Jakob Lindbirk. Med stor succes har de sunget *Musical med Klassisk Klang* – en koncertrække som egner sig hele året rundt.   
Marie har sunget sopransolist i blandt andet Händels *Messias* og *Judas Maccabaeus*, Gades *Elverskud*, Nielsens *Fynsk Foraar,* Mozarts *Requiem*, Mahlers *Rückert Lieder*, Bachs *Juleoratorium*, Vivaldis *Gloria*, Brahms *Ein Deutsches Requie**m,* Dvořáks *Stabat Mater* og Mahlers *4. symfoni* med DKDM Symfoniorkester.

Læs mere om Marie og hendes kommende optrædener på [www.mariedreisig.dk](http://www.mariedreisig.dk)